**Argent** oikealta nimeltään **Antonia Louise "Toni" Monetti** on DC Comicsin sarjakuvissa esiintyvä supersankaritar. Hahmo esiintyi ensimmäisen kerran Teen Titans vol. 2 #1 tarinassa lokakuussa 1996 ja hänet loi Dan Jurgens. hahmo on tullut tunnetuksi Teinititaanien jäsenenä. Argent oli joukkueen vakituinen jäsen aina Graduation Day tarinan tapahtumiin asti, jonka jälkeen Nightwing hajotti ryhmän.

Taustaa
-------

Antonia Monetti on entisen Yhdysvaltain senaattorin Anthony Monettin tytär New Jerseystä. Kun Antonia täytti 16-vuotta, hänen ihonsa sai hopeisen kiillon ja hänen syntymäpäivänään pidetyissä allasjuhlissa hänet telesiirrettiin mystisesti pois. Antonia sai tietää muutaman muun teini-ikäisen ohella olevansa puoliksi muukalaisia, sillä H'San Natall nimisen muukalaisrodun edustajat olivat tehneet heidän äitinsä raskaiksi ja heidän olevan osa H'San Natallin luomaa nukkuja-agenttiohjelmaa voittaakseen jo valmiiksi maassa olevat voimakkaat olennot. Teinit päättävät pysyä yhdessä ja Loren Jupiterin rahoituksen ansiosta heistä tulee uusin Teinititaanien inkarnaatio. Antonia ottaa itselleen koodinimekseen Argent tämän kyvystä hallita hopeaplasmaenergian purkauksia. Argent nähtiin ryhmineen crossover-tarinassa "JLA: World Without Grownups", jossa hänet liittolaisineen nähtiin pelastamassa harhaan joutuneita lapsia vaaroista huvipuistossa, jossa aikuiset eivät valvoneet heitä.

Aluksi Antonia ei ollut kovin vakava seikkailija, mutta hänen joukkuetoverinsa Joton ilmeisen kuoleman myötä hän otti tämän erittäin raskaasti ja lupaa itselleen tulevansa paremmaksi sankariksi. Kun Mr Jupiter hajotti joukkueen, Argent pyysi Robinilta neuvoja koulutukseen. Argent oli Robinin mukana pysäyttämässä huumevälittäjiä, mutta saatuaan selville, että hänen isänsä oli mukana hän päätti pitää tiedot salassa.

Kun Teinititaanit uudistuivat, Argent oli avainasemassa jäsenhankinnan käynnistämisessä. Uusiksi tiimin jäseniksi liittyvät mm Fringe ja Kapteeni Marvel Jr. jonka kanssa Argentilla on pieni romanssi, mutta tämä päättyi kun epäonnistuneiden treffien aikana Marvel Jr. ei kyennyt maksamaan laskua. Myöhemmin ryhmän taisteltua toistamiseen H'San Natallia vastaan, he huomaavat Joton olevan yhä elossa ja Kapteeni Marvel Jr.n aiemman lähdön myötä ryhmä hajosi Prysmin ja Fringen päätettyä jäädä avaruuteen.

Kun alkuperäiset viisi Titaanien jäsentä (Nightwing, Troia, Salama, Tempest ja Arsenal) päättävät uudistaa Teinititaanit Technis imperative -konfliktin jälkeen, (jossa Antonia oli taistellut entisten Titaanien ja JLA:n rinnalla), Argent kutsuttiin mukaan ryhmän jäseneksi. Myöhemmin Titaanien osallistuessa toiseen tapaukseen, joka liittyy suurta riippuvuutta aiheuttavaan nopeushuumeeseen, Velocity 9:ään, Argentin isän Anthonyn rooli huumeiden jakelijana paljastui ja Argent joutui valitsemaan isänsä ja Titaanien välillä, lopulta sallien heidän pidättää isänsä.

Day of Judgement -tarinassa Argent oli yksi ensimmäisistä hahmoista, joka taisteli Asmodel/Spectre entiteettiä vastaan. Hän auttoi taistelussa kirjaimellista Helvetin hyökkäystä vastaan New Yorkin kaduilla yhdessä Titaanien joukkuetoverin Damagen ja muiden supersankarien kanssa. Taistelun aikana Aave muutti Argentin silmät kiemurteleviksi kärpäsen toukiksi ratkaistaakseen ongelmansa. Myöhemmin Sentinels of Magic -ryhmän jäsenet palauttivat Argentin entiselleen muiden kärsineiden sankareiden ohella.

Graduation Day -tarinassa salaperäinen androidi tulevaisuudesta nimeltä Indigo (Brainiac 8) hyökkäsi Titaanien ja Young Justice -ryhmän kimppuun, mikä johti Troian ja Omenin näennäisiin kuolemiin. Hautajaisten jälkeen Nightwing päätti hajottaa Titaanien ryhmän. Myöhemmin kun ryhmän entiset jäsenet Kyborgi, Tähtituli ja Petopoika jälleen uudistivat Teinititaanit, Argentia ei kutsuttu mukaan ryhmään. Myöhemmin Argent oli läsnä ryhmän taistellessa Tohtori Valoa vastaan ryhmän kutsuttua kaikki reserviläiset auttamaan. Argent myöhemmin liittyi Titaanien joukkoon heidän taistellessa Superboy-Primea vastaan ja hän pelasti Riskin hengen sen jälkeen, kun Superboy-Prime oli repinyt tämän käden irti kauterisoimalla tämän olkapään estääkseen veren virtaamisen.

One Year Later -tarinassa Argentista tulee yksi Teinititaanien kahdestakymmenestä jäsenestä, jotka erosivat muutaman viikon kukuttua. Hänen ulkonäkönsä oli muuttunut ja hän seurusteli joukkuetoverinsa Moleculen kanssa, kunnes hän myöhemmin lopetti heidän suhteensa. Argent palasi takaisin ryhmän jäseneksi heidän pelastettua hänet jättimäiseltä mutatoituneelta haiolennolta. Argent myöhemmin joutui Dark Side Clubin uhriksi ja joutui taistelemaan muita vangittuja metaihmisiä vastaan maanpäällisten Apokoliptian-jumalten käskystä. Miss Martian onnistui myöhemmin pelastamaan Argentin vieden tämän ja muut entiset vangit toipumaan Titans Toweriin. Tänä aikana Ihmetyttö tarjosi Argentille jäsenyyttä Titaaneissa mutta hän kieltäytyi. Myöhemmin Argent, Prysm ja Joto (nykyiseltä nimeltään "Hot Spot") avustivat useiden muiden entisten teini-ikäisten sankareiden ohella nykyisiä Teinititaaneja taistelussa Superboy-Primea ja Tuomion Legioonaa vastaan.

Final Crisis -tarinan aikana Argent oli yksi Vihreän Lyhdyn Alan Scottin X-artiklan mukaan värväämistä supersankareista. Blackest Night -tarinan tapahtumien jälkeen Argent nähtiin entisen joukkuetoverinsa ja Titaanien jäsenen Damagen hautajaisissa.

Argent kykeni tuottamaan kiinteitä energiarakenteita hopeaplasmasta (joka oli animaatiosarjassa värjätty kirkkaan punaiseksi) yksinkertaisissa muodoissa kuten suojakilpinä, tikareina ja muurinmurtajina. Vaikka hän ei aluksi osannut lentää, hän pystyi luomaan liukumäkiä ja lentäviä alustoja kuljettaakseen itseään ja muita ilmassa. hänen hopeisen plasmaenergiansa sanotaan olevan samalla aallonpituudella, kuin Vihreän Lyhdyn voimasormuksen vihreän plasman energiat. Tulevaisuuteen pohjautuvassa JLA: Rock of Ages -tarinassa Argentin voimat olivat kehittyneet lähes identtisiksi Vihreän Lyhdyn kanssa, koska hän pystyi lentämään ja luomaan monimutkaisia energiarakenteita, kuten kokonaisen armeijan hopeaplasmaolentoja ja sai ne toimimaan omatoimisesti, mutta pysymään hänen hallinnassaan. Argent osaa myös puhua Arabiaa hänen opiskeltua kieltä hänen isänsä liikematkojen suuntauduttua usein Lähi-Itään. Argentilla on psyykkinen yhteys kaikkiin H'San Natallin geneettisesti kasvattamiin muukalais-ihmisen hybrideihin. Tämän linkin kautta hän voi havaita ikätovereidensa emotionaalisen trauman ja määrittää rajoitetulla alueella, missä hänen hybriditoverinsa sijaitsevat.

Muussa mediassa
---------------

### Animaatiossa

* Argent esiintyi *Teen Titans* -animaatiosarjan jaksossa "Calling All Titans", jossa häntä ääninäytteli Hynden Walch. Tämä versio kykeni ampumaan karmiininpunaisia energiasäteitä ja käyttämään tätä energiaa esineiden muodostamiseen ja hän oli uusiseelantilainen ja kiinnostunut muodista. Jaksossa hän tapasi Tähtitulen ja hänestä tuli kunniatitaani, mutta Kenraali Immortus Brotherhood of Evilista vangitsi hänet. "Titans Together" jaksossa Más y Menosin vapautettua kaikki vangitut Titaanit, Argent liittyi mukaan taisteluun.
* Argent esiintyi *Teen Titans Go!* -sarjakuvissa.

Lähteet
-------

1. ↑  Beatty, Scott (2008), "Argent II", in Dougall, Alastair (ed.), The DC Comics Encyclopedia, London: Dorling Kindersley, p. 23
2. ↑  Teen Titans vol. 2 #3
3. ↑  "JLA World Without Grownups"
4. ↑  Teen Titans vol. 2 #6
5. ↑  Teen Titans vol. 2 #10
6. ↑  Titans #4
7. ↑  Titans #10
8. ↑  Teen Titans (Volume 3) #32
9. ↑  Titans (Volume 2) #2
10. ↑  DC Column #136
11. ↑  Teen Titans vol. 3 #69
12. ↑  Teen Titans vol. 3 #99-100
13. ↑  Final Crisis #3
14. ↑  JSA All-Stars #7
15. ↑  Teen Titans (Volume 2) #19
16. ↑  Teen Titans (Volume 2) #5



es\_Argent (cómic)